Uniunea Artistilor Plastici din Romania - Filiala Timisoara (UAPT)

Expoziție de grup – T40
2024-08-23 00:00 - 2024-09-06 00:00 (Europe/Bucharest) | Galeria de Arta HELIOS, Piața Victoriei 6, Timisoara, Timis, 300006, Romania

Expoziție personală - Carmen MATEI
2024-09-06 00:00 - 2024-09-20 00:00 | Galeria de Arta Park, George Enescu 1, Timisoara, Timis, 300022, Romania
Expoziție personală – Carmen MATEI

Expoziție personală – Ildiko MICOTA MAROȘAN
2024-09-06 00:00 - 2024-09-20 00:00 | Galeria de Arta HELIOS, Piața Victoriei 6, Timisoara, Timis, 300006, Romania

Expoziție personală - Ligia SECULICI
2024-09-20 00:00 - 2024-09-30 00:00 | Galeria de Arta Park, George Enescu 1, Timisoara, Timis, 300022, Romania

Expoziție de grup – coord. Daniela Constantin & Robert Șerban
2024-09-20 00:00 - 2024-09-30 00:00 | Galeria de Arta HELIOS, Piața Victoriei 6, Timisoara, Timis, 300006, Romania

Expoziție personală - Elena URSEI
2024-10-01 00:00 - 2024-10-18 00:00 | Galeria de Arta Park, George Enescu 1, Timisoara, Timis, 300022, Romania
Expoziție personală – Elena URSEI

Expoziție de grup NATUR UNART – Jean- Luc Cornec & Călin Beloescu
2024-10-01 00:00 - 2024-10-18 00:00 | Galeria de Arta HELIOS, Piața Victoriei 6, Timisoara, Timis, 300006, Romania
Expoziție de grup NATUR UNART – Jean- Luc Cornec & Călin Beloescu, coord. Cristina NAN (Germania)

Expoziție personală - Dana CATONA
2024-10-18 00:00 - 2024-11-01 00:00 | Galeria de Arta Park, George Enescu 1, Timisoara, Timis, 300022, Romania
Expoziție personală – Dana CATONA

Expoziție personală - ”Oameni de cultură din Timișoara - Portret” – Călin PIESCU
2024-10-18 00:00 - 2024-11-01 00:00 | Galeria de Arta HELIOS, Piața Victoriei 6, Timisoara, Timis, 300006, Romania
Expoziție personală – ”Oameni de cultură din Timișoara – Portret” – Călin PIESCU

REFLECȚII/REFLEXII VERSATILE – Alexandra GUȚU
2024-11-01 - 2024-11-15 | Galeria de Arta HELIOS, Piața Victoriei 6, Timisoara, Timis, 300006, Romania
REFLECȚII/REFLEXII VERSATILE
Sâmbătă 2 noiembrie 2024, ora 18:00, la Galeria de Artă Helios din Timișoara, Piața Victoriei Nr.6, va avea loc vernisarea expoziției „Reflecții/Reflexii Versatile” a artistei Alexandra Guțu.
Prezintă: prof. univ. dr. Cristian Sida.

REFLECȚII/REFLEXII VERSATILE
Expoziția reprezintă o invitație captivantă de a explora miracolele subtile ale lumii din jur, printr-o colecție de lucrări inspirate de natură și
oameni. Fiecare lucrare este o fereastră către universul sensibil, în care detaliile și culorile prind viață, dezvăluind frumusețea adesea neobservată a
mediului înconjurător. Prin tehnici expresive și o paletă vibrantă, surprindem armonia și complexitatea naturii.
Această expoziție este o invitație la introspecție, la redescoperirea unei lumi pline de emoție și inspirație, un apel de a privi cu atenție și de a redescoperi
legătura noastră cu mediul înconjurător. Prin fiecare lucrare ne amintim că fiecare aspect al lumii din jur poartă în sine o poveste și că frumusețea și
inspirația sunt întotdeauna la îndemână, pentru cei care știu să le privească.
Natura și oamenii devin astfel o sursă inepuizabilă de inspirație, o punte între lumea exterioară și trăirile interioare ale fiecăruia dintre noi.
Colecția este reprezentată de lucrări realizate in anii 2023 si 2024, aceste lucrări sunt pictate folosind mai multe tehnici in ulei, culori acrilice si
cu detalii prelucrate cu rășină de damar, care ne oferă posibilitatea de a descoperii reflexii, de a surprinde schimbări a conținutului lucrării in ton cu
schimbările din anturaj. Aceste aspecte oferă versatilitate lucrărilor in particular si colecției in general.
Fiecare lucrare are o pornire sigură, care definește un spațiu deja existent, completat de elemente concrete sau abstracte. Contrastul dintre plat
și vibrat este dominant în toate lucrările.
Această colecție de lucrări invită privitorii să simtă frumusețea și energia care ne înconjoară, amintindu-ne că natura este un loc de reflecție și
un catalizator al creativității.

INTERIOARE DEZVĂLUITE | Expoziție personală - Corina NANI
2024-11-04 - 2024-11-18 | Galeria de Arta Park, George Enescu 1, Timisoara, Timis, 300022, Romania
Expoziție personală – Corina NANI
Vă invitam la vernisajul expoziției personale INTERIOARE DEZVĂLUITE, care va avea loc în 4 Noiembrie 2024 ora 18.00 la Galeria Park.
Curator:Maria Orosan-Telea

Expoziția „Interioare dezvăluite” explorează tema spațiului ca adăpost al ființei, un spațiu care, paradoxal, în lucrările Corinei Nani, se etalează privirilor fără cenzură. Încăperile cubice concepute de artistă – folosind perspectiva liniară derivată din soluțiile primilor maeștrii din Quattrocento, ce recurgeau la recucerirea profunzimii spațiului prin linii convergente în proverbialul punctul de fugă unic – sunt vaste interioare reci, depopulate și expuse. Ce ne rămâne de făcut când unul din zidurile cubului colapsează și interiorul este vizibil în totalitate? , pare să se întrebe artista.
În ansamblul ei, expoziția „Interioare dezvăluite” problematizează modul în care ne arătăm lumii în raport cu locurile – fizice sau mentale – de refugiu și protecție. – Maria Orosan-Telea

Expoziție personală – Mădălina TROFIN
2024-11-15 00:00 - 2024-11-29 00:00 | Galeria de Arta HELIOS, Piața Victoriei 6, Timisoara, Timis, 300006, Romania
Expoziție personală – Mădălina TROFIN
INTERACȚIUNI CONȘTIENTE
O poveste despre trecut, prezent și viitor, o expoziție autoportret despre interacțiune.
Interacțiuni conștiente este pătrunderea în lumea din plastic în care lucrările se susțin printr-un sens metaforic acordat materialului. Ca o cheie de citire și interpretare, plasticul sintetic este un arcator al unei lumi virtuale sau a unei lumi închise în care contactele cu anumiți oameni s-au stins, pe când bio plasticul – acest material prototip – este o ilustrare a prezentului, a spațiului exterior și real care culege amprentele vieții reale asupra sa.
Expoziția este concepută ca un sistem de navigare în timp prin prisma interacțiunilor sau incursiunilor care au avut și au loc între oameni și artistă de-a lungul timpului. Pornind de la trecutul plin de memorii și până în prezentul cel mai actual, personajele abandonează spațiul lucrărilor, se ascund sau se află consemnate la modul prezent ca un marcaj al conștientizării persoanelor care orbitează în viața fiecărui om.
Tot acest demers este pentru a acorda importanță interacțiunilor pe care le avem, este o bucurie a memoriei și o bucurie a prezentului. În momentele intime de solitudine
tindem să credem că suntem prea singuri și ne lăsăm absorbiți într-o negură imaginară care ne face să uităm că suntem vi până când ne acordăm acea clipă de evadare
către un misterios exterior.
Concept de drd. Mădălina-Elena Trofin
CONSCIOUS INTERACTIONS
with Mădălina-Elena Trofin: From Synthetic to Real
The eight works selected from Mădălina Trofin’s creations are planned by the artist specifically for the exhibition space. The arrangement of elements maps out an initiatory journey for the
visitor. As if a person could step into the creator’s mind, accessing memory boxes and interactions, each stop in front of a piece reveals impactful moments marked by the presence of people in Mădălina Trofin’s life, and, by extension, in our own lives.
The journey begins in a distant, unclear past. This stage is marked by an absence of nourishing connections with other individuals. Consequently, the mental space is sharply defined by boundaries
and constraints, akin to moments when we shut ourselves indoors or withdraw inwardly.
A step further reveals an awareness of the need to discover ourselves in isolation. Being present with oneself means facing the inner darkness. Absence, encapsulation, and obscurity are
transformed into synthetic connections, visually represented through the use of plastic materials created from polypropylene alloys. Pieces of plastic are gathered, collected, altered, and embedded into the artistic matter, creating a surface and substance ready to be assembled into a work of art.
Emerging from oneself means expanding and stepping outside. Whether this refers to the act of physically stepping out of literal self-isolation or overcoming self-imposed mental barriers, the
external signifies moving away from the synthetic and closer to the real. Representations of real, face-to-face human interactions are solidified with a new material, bio-plastic. Produced from organic matter and “cooked” like a food ingredient, the bio-material completes a visual surface that doesn’t stray from the aesthetic of polypropylene-based plastic. However, the material’s quality of
decomposing naturally without harming the environment speaks to the quality of conscious interactions between people. These interactions nourish individuals, breaking down into the matter of the self and being absorbed without polluting identity, even managing to fertilize it.
Critical text by Dr. Gabriela Robeci
Conscious Interactions
A story about the past, present, and future, a self-portrait exhibition about interaction.
Conscious Interactions is an exploration into the world of plastic, where the works are supported by a metaphorical meaning attributed to the material. As a means of understanding and interpretation, synthetic plastic serves as a marker of a virtual or closed world, where contacts with certain people have faded, while bio-plastic —this prototype material— illustrates the present, the external and real space that collects the imprints of real-life upon it.
The exhibition is designed as a system for navigating through time, viewed through the lens of the interactions or incursions that, over time, have occurred and continue to occur between people and the artist. Starting from a past full of memories and extending into the most current present, the characters abandon the space of the works, hide, or remain present as a marker of individual awareness for those who orbit in the life of each person.
This entire endeavor aims to emphasize the importance of the interactions we have; it is a celebration of memory and a joy of present times. In intimate moments of solitude, we tend to believe that we are too alone and allow ourselves to be absorbed into an imaginary darkness that makes us forget we are alive until we grant ourselves that moment of escape into a mysterious exterior.
Concept by Mădălina-Elena Trofin, Ph.D. Candidate
Interacțiuni conștiente
cu Mădălina-Elena Trofin:Din sintetic către real
Cele 8 lucrări selectate din creațiile Mădălinei Trofin sunt gândite de artistă anume pentru spațiul expozițional. Amplasarea elementelor are în vedere un traseu inițiatic pentru vizitator. Ca și
cum o persona poate păși în mintea creatorului, accesând casete de memorie și interacțiuni, fiecare oprire în fața unei lucrări expune momente marcante și marcate de prezența oamenilor în viața
Mădăline Trofin, și, prin incidență, și în viețile noastre.
Traseul pornește din trecutul neclar, îndepărtat. Acesta e marcat de absența conexiunilor nutritive cu alți indivizi. De aceea, spațiul mintal este unul clar definit de limite și constrângeri, așa cum se
întâmplă în momentele în care ne închidem în casă, ne închidem în noi.
Un pas mai departe cunoaște conștientizarea nevoii de autocunoaștere în izolare. A fi prezent cu sine înseamnă înfruntarea negurii interioare. Absența, închistarea și întunecarea sunt metamorfozate în conexiuni sintetice, transpuse în cheie vizuală prin apelarea la materiale de plastic creat din aliaje de polipropilenă. Bucățile de plastic sunt adunate, colectate, alterate și înglobate în materia artistică, creându-se o suprafață și o materie gata de compus într-o lucrare.
Ieșirea din sine înseamnă extinderea și pășirea afară. Fie că este vorba de ieșirea fizică din auto-izolaționismul clasic, fie că ne referim la depășirea barierelor mintale auto-impuse, externul
înseamnă îndepărtarea de sintetic și apropierea de real. Reprezentările interacțiunilor umane reale, tete-a-tete sunt închegate cu un nou material, bio-plasticul. Obținut prin materii organice și „gătit” ca un ingredient alimentar, materialul bio întregește o suprafață vizuală ce nu se îndepărtează de estetismul plasticului pe bază de propilenă. Însă, calitatea materialului de a se descompune natural fără a afecta mediul, vorbește despre calitatea interacțiunilor conștiente dintre oameni, care au rol nutritiv pentru indivizi, ce se pot descompune în materia sinelui și absorbi, fără a polua identitatea, ba chiar, reușind să o fertilizeze.
Text critic dr. Gabriela Robeci

Expoziție personală - Daniela CHIOREAN (Cluj-Napoca)
2024-11-18 00:00 - 2024-11-29 00:00 | Galeria de Arta Park, George Enescu 1, Timisoara, Timis, 300022, Romania
Expoziție personală – Daniela CHIOREAN (Cluj-Napoca)
O paradigmă: LIVE TRAFFIC

Ce vedem cu ochii noștri nemijlocit sau ce vedem cu ochii noștri prin interpunerea unui ”device digital” de tipul GPS sau alte navigatoare, care proiectează imaginea, o suprapun pe parbriz, cum
ar fi sistemul HUD – Head up display.
Lumea reală vis-à-vis realitatea augmentată, o lume reconstruită, reproiectată prin adăugarea de efecte în plan digital.
Lucrările din seria ”Live Traffic” investighează relația dintre percepție, timp, sincronicitate și memorie prin fotografie, colaj, imagine digitală și, nu în ultimul rând desen.
Prin lucrările prezente în expoziție, încerc să îmbin timpul cu spațiul, surprinzându-l în imagini-sinteze care par să se contopească fără a produce nicio secvență. Sunt surprinse diferite posibile
conjugări ale spațiului și timpului, cum ar fi: spațiu identic și timp identic, spațiu identic și timp diferit, precum și spațiu diferit și timp identic. În realitate, acestea sunt imagini compuse din
fotografii și desene realizate în timpul unei deplasări prin diverse orașe din Europa, în momente diferite, perspective și contexte diferite.
Diversele forme de utilizare a aplicațiilor digitale, cum ar fi cele de navigare, geolocalizare și călătorie virtuală, definesc o abordare generativă a imaginii axată pe construcția unui sistem
capabil să genereze evenimente imprevizibile, toate având un caracter comun recunoscut.
Seria “Live Traffic” arată o viziune fragmentară și totodată caleidoscopică a lucrărilor ce se bazează pe un sistem de răsfoire a unor imagini suprapuse, care se dezvăluie una pe alta. Acest proces de
punere în scenă urmărește să exprime modul cum funcționează memoria: o imagine acoperă, necontenit, altă imagine. În trafic, zilnic suntem provocați să privim simultan o aplicație de
navigare precum și cadrul deschis care oferă permanent secvențe ale spațiului ce se recompune în jurul nostru, utilizând direcții și perspective care ne surprind.
O particularitate a acestor colaje este caracterul lor deschis, indefinit. Din seria variațiunilor pe care le produce camera digitală, aleg, firește, una sau mai multe versiuni pe care le fixez și le
permanentizez, acordându-le statutul de lucrări finite. Putem vorbi despre o artă permutațională, imaginea digitală permițând toate sistemele de variațiuni, iar operele prezentându-se dintr-o dată
sub forma unor serii ale căror instantanee pot rămâne toate în format virtual, doar unele dintre ele fiind apreciate ca remarcabile, sunt imprimate pe suport și conservate.

Eveniment comemorativ Asociaţia „A.L.T.A.R - 1989” Timişoara | Decembrie 2024
2024-12-03 08:00 - 2024-12-14 17:00 | Galeria de Arta Park, George Enescu 1, Timisoara, Timis, 300022, Romania
Eveniment comemorativ Asociaţia „A.L.T.A.R – 1989” Timişoara | Decembrie 2024 |
Uniunea Artiștilor Plastici filiala Timișoara, Galeria Park
Proiectul Comemorarea Eroilor martiri şi aniversarea a 35 ani de la Revoluţia română din decembrie 1989 este derulat de către Asociaţia „A.L.T.A.R – 1989” Timişoara în colaborare cu asociațiile de revoluționari din Timișoara. Asociaţia „A.L.T.A.R – 1989” este prin tradiție principalul organizator al acţiunilor culturale de aniversare a începutului Revoluţiei Române la Timişoara în 16 Decembrie 1989 şi de deschidere a Programului Comemorativ desfăşurat anual la Timişoara. Proiectul se realizează în parteneriat cu autoritățile și instituțiile locale din Municipiul Timișoara, Uniunea Artiștilor Plastici filiala Timișoara, în perioada 3 noiembrie – 30 decembrie 2024.
Prin aceste acţiuni dorim să onorăm memoria Eroilor Timişoarei şi să readucem în amintirea concitadinilor momentul sublim al ridicării întregului oraş împotriva dictaturii comuniste.
Acţiunea doreşte să sensibilizeze tineretul pentru cunoaşterea istoriei Revoluţiei Române din 1989 şi să ofere posibilitatea de exprimare artistică a elevilor în acest context.
Proiectul răspunde necesităților comunității de a-și urma drumul spre democrație deschis în 1989, asigurându-și astfel conștient parte din condițiile garantate de Constituție, acelea ale unui trai decent și respectarea neîngrădită a drepturilor cetățenilor.
Avem în vedere nevoia resuscitării interesului concetățenilor pentru participarea responsabilă la actul democratic și îndeosebi creșterea interesului tineretului față de înțelegerea realităților cu care urmează să se confrunte într-o lume care prin dezinformare și dezinteres riscă să repete greșelile trecutului.
Mijloacele de realizare a proiectului sunt cele ale societății moderne în care trăim bazate pe o informare accesibilă si atractivă pentru tineri chiar în acest context în bună parte comemorativ. Credem că materialul grafic creat de elevi, documentarea istorică realizată de ei si materialul promoțional tipărit de organizatori vor exprima atât respectul datorat Eroilor Revoluției cât și aprecierea curajului extraordinar al cetățenilor Timișoarei, care a facut posibilă căderea dictaturii comuniste.
Sumarul acțiunilor proiectului „Comemorarea Eroilor martiri şi aniversarea a 35 ani de la Revoluţia Română” din decembrie 1989 derulat de către Asociaţia „A.L.T.A.R – 1989” Timişoara decembrie 2024 în parteneriat cu Uniunea Artiștilor Plastici filiala Timișoara:

Expoziție de artă vizuală cu lucrări dedicate Revolutiei din 1989, din patrimoniul Asociației „A.L.T.A.R – 1989” Timişoara la Galeria Park, UAP filiala Timișoara, 3.11-14.11.2024.
Expoziție de fotografie documentară 1989 Revoluția Romana, la Galeria Park, UAP filiala Timișoara,15.11.2024 – 30.01.2025.
Expoziție de artă plastică pentru elevi „35 de ani de la declanşarea Revoluţiei române”.
Premierea elevilor participanți la Concursul de istorie Remember ’89 si concursul de artă în cadrul expoziției de artă vizuală de la Galeria Park, UAP filiala Timișoara.

Virgil Hosu
Președinte Asociaţia „A.L.T.A.R – 1989” Timişoara

Expozitie C.A.D.O.U. Galeria de Artă Helios
2024-12-03 08:00 - 2025-01-15 17:00 | Galeria de Arta HELIOS, Piața Victoriei 6, Timisoara, Timis, 300006, Romania
Expozitie C.A.D.O.U. Galeria de Artă Helios
Stimați colegi, membri UAP filiala Timișoara,

Va invitam sa participați in perioada 03.12.2024 – 15.01.2025 la Expoziția CADOU, organizată de filiala noastră, la Galeria de Arta Helios.
Va fi o expoziție cu vânzări având in vedere perioada Sărbătorilor de iarnă și alte Sărbători religioase din luna ianuarie.
Puteți participa cu mai multe lucrări, poate de dimensiuni mai mici care sa facă obiectul unui Cadou.

Lucrările se aduc la Galeria de Arta Helios in data de 3.12. 2024.
Expoziția se va deschide fără vernisaj.

Vă așteptăm cu drag,
Consiliul de Administrație

Expoziția SALONUL ARTELOR VIZUALE 2024
2024-12-05 00:00 - 2024-12-10 00:00 | Timis
Salonul Anual al Artelor Vizuale Timișoara – ediția cu numărul 94
Cel mai longeviv eveniment plastic timișorean ajunge în 2024, la cea de a 94-a ediție. Salonul Anual al Artelor Vizuale Timișoara organizat de Uniunea Artiștilor Plastici din România Filiala Timișoara are loc între 5 decembrie 2024 și 10 ianuarie 2025 și este găzduit de Muzeul Național al Banatului, Bastion Theresia.
În cadrul Salonului Anual al Artelor Vizuale Timișoara 2024 expun artiști membri ai U.A.P. filiala Timișoara, dar au drept de participare și absolvenţii unei facultăţi sau universități de artă, indiferent dacă au sau nu calitatea de membru al Uniunii Artiștilor Plastici România, precum și alți artiști membri U.A.P. din România din filialele din țară. „Astfel, evenimentul nostru cuprinzând un număr foarte mare de artiști din toate specializările domeniului arte vizuale, devine nu doar oglinda creației vizuale profesioniste timișorene din ultimul an, ci oferă și o perspectivă mai amplă asupra a ceea ce înseamnă artele vizuale contemporane din România la finalul anului 2024” – spune prof.univ.dr. Daniela Constantin, președinte al U.A.P. filiala Timișoara.
Juriul Salonului format din artiștii vizuali: Adriana Lucaciu, presedinte și membrii: Daniela Constantin, Remus Irimescu, Hedy M-Kiss, Mihai Mroz, Smaranda Moldovan, va acorda și anul acesta premii și diplome de merit. Acestea sunt: Premiul Primus inter Pares, Premiul pentru Tineret,
Premiul Juriului și Diplome de Merit pentru susținerea activității Uniunii Artiștilor Plastici filiala Timișoara.
Vernisajul Salonului Anual al Artelor Vizuale ediția a 94-a, 2024 a U.A.P. filiala Timișoara are loc în 5 decembrie 2024, de la ora 18:00, la Muzeul Național al Banatului, Bastion Theresia, Mansarda Corp A, unde se vor înmâna și premiile pentru anul 2024.

SALONUL PROFESORILOR DE ARTE VIZUALE ÎN TIMIȘOARA, ediția a XVIII-a, BISTRIȚA / CLUJ-NAPOCA / TIMIȘOARA
2025-02-08 17:00 - 2025-02-21 17:00 | Galeria de Arta HELIOS, Piața Victoriei 6, Timisoara, Timis, 300006, Romania
Vernisajul Expoziției „SALONUL PROFESORILOR DE ARTE VIZUALE ÎN TIMIȘOARA”
Ediția a XVIII-a /2025

Profesorii Liceului de Arte Plastice din Timișoara, în colaborare cu Uniunea Artiștilor Plastici, filiala Timișoara, vă invită să participați la vernisajul expoziției „SALONUL PROFESORILOR DE ARTE VIZUALE ÎN TIMIȘOARA, ediția a XVIII-a, BISTRIȚA / CLUJ-NAPOCA / TIMIȘOARA , care va avea loc la Galeria de Artă „Helios” din Timișoara.
Evenimentul va avea loc pe data de 8 februarie 2025, începând cu ora 17:00.
Expoziția va fi deschisă publicului până pe 21 februarie 2025.
Expoziția reunește lucrări ale profesorilor/artiști de la liceele vocaționale de artă din orașele Cluj-Napoca, Bistrița și Timișoara. Astfel, publicul va putea descoperi creațiile celor de la Liceul de Arte Vizuale „Romulus Ladea” din Cluj-Napoca, Liceul de Arte „Corneliu Baba” din Bistrița și Liceul de Arte Plastice din Timișoara.
Vernisajul va fi prezentat de prof. univ. dr. Adriana Lucaciu, iar expoziția va fi deschisă pentru vizitare conform programului galeriei: de marți până vineri între orele 10:00 – 18:00 și sâmbătă între 11:00 – 17:00 (cu excepția zilei vernisajului).
EXPUN:
MAZERSCHI SERGIU GEORGIAN (CJ), GABRIEL NISIPEANU (CJ), RALUCA TODERICĂ (CJ), CRISTINA DRĂNICEANU (CJ), TUNDE VITZ (CJ), OANA BUTUȘINĂ (CJ), ROXANA SALANTĂ (CJ), HERMINA CSATA (CJ), MATEI LASZLO (CJ), LUCIAN ȚINTARIU (CJ), FABIAN ARPAD (CJ), ADELA GOCAN (CJ), SANDA ISTRĂTESCU (CJ), JUDITH KONCZ-MUNICH (CJ), TRAIAN-IULIAN CÎMPIAN (CJ), GAVRILA ZMICALA (CJ), CRISTIAN PORUMB (CJ), ANA CRISTINA MARIAN (CJ), DENISA CURTE (CJ), ANDREEA CHIȘ (CJ)
LOREDANA CODRUȚA CHIȘ (BN), RADU HANGAN (BN), CRISTINA TRIF (BN), PAUL GAL TÂRZIU (BN), ȘERBAN ALEXANDRU-CORNELIU (BN)
MIHAELA ANA ADAM (TM), EUGENIA DRĂGOI-BANCIU (TM), DELIA CORBAN (TM), MIHAELA FURDEA (TM), ALEXANDRU PAUL (TM), RADU ADRIAN PERCIUN (TM), IULIANA CEAPSA (TM), VERONICA-JANINA ROGOVEANU (TM), NICOLETA SPĂTAR (TM), VERONICA ADORIAN(TM), DORIN PANTALIR (TM), DARIUS ȘERONI (TM), DANA MICLĂUȘ – MERCEA (TM), AMALIA BLEZNIUC (TM), HORAȚIU CRISTIAN PAVELESCU (TM), MARIOARA POPESCU (TM), IOANA-MARIA JUNC (TM), ARIANA ȚUȚURAȘ (TM), DANIELA MONICA SABĂU (TM), VASILE-DINU BODNARIUC (TM).
Echipa de proiect este compusă din:

Graphic design: prof. dr. Eugenia Drăgoi-Banciu
Panotare: Delia Corban, Paul Alexandru, Darius Șeroni, Dana Miclăuș-Mercea
Curatorul expoziției și coordonatorul proiectului este prof. dr. Dana Miclăuș-Mercea.

Prezența dumneavoastră la acest eveniment ne va onora și va contribui la succesul unei expoziții care celebrează talentul și creativitatea profesorilor din domeniul artelor vizuale!
Vă așteptăm cu drag!

Mai mult decat tacere - Doina Mihailescu | 12 februarie - 9 martie 2025
2025-02-12 18:00 - 2025-03-09 18:00 | Timis
Mai mult decât tăcere – Doina Mihăilescu | 12 februarie – 9 martie 2025
Vernisaj: 12 februarie 2025, ora 18:00
Muzeul Național al Țăranului Român
Șoseaua Pavel D. Kiseleff 3, București
Pictura mea este un dialog între lumi,o călătorie între pământ și cer. De la Stilpnici și Îngeri, la scrieri psaltice și semne mistice,picturile explorează granițele dintre vizibil și invizibil. Sunt,în ultima instanță o mărturie a căutării,o încercare de a capta ceea ce scăpa privirii,dar rămâne înscris în taina ființei,,. ..d.m.

Expozitia personala Onița Mureșan
2025-03-03 18:00 - 2025-03-14 16:00 | Galeria de Arta Park, George Enescu 1, Timisoara, Timis, 300022, Romania
Vă așteptăm cu drag la vernisaj, luni, în data de 3 martie 2025, ora 18:00 la Galeria PARK, Str. George Enescu Nr.1.
Cuvânt de deschidere: Robert Șerban
Expoziția va fi deschisă în perioada 03-14 martie 2025, la Galeria Park, de luni până vineri între orele 09:00 -16:00.

ETERNUL PREZENT… UN EXPERIMENT
2025-03-19 17:00 - 2025-03-28 17:00 | Galeria de Arta Park, George Enescu 1, Timisoara, Timis, 300022, Romania
Uniunea Artiștilor Plastici filiala Timișoara și Tudorică Ali Zarioiu, masterand în cadrul Master Pictură – Surse și resurse ale imaginii din cadrul Facultății de Arte și Design, Universitatea de Vest din Timișoara, au onoarea să vă invite miercuri, 19 martie, de la ora 17, la vernisajul expoziției personale „ETERNUL PREZENT”.
Evenimentul va avea loc la Galeria Park a Uniunii Artiștilor Plastici filiala Timișoara, Strada George Enescu, Nr.1, iar despre expoziție și artist vor vorbi curatorul expoziției prof.univ.dr. Daniela Constantin, scriitorul Robert Serban și criticul de artă conf.univ.dr. Gabriel Kelemen.
Expoziția reprezintă un interesant și amplu experiment premergator lucrării de dizertație al lui Ali Zarioiu, ne consemnează Daniela Constantin.
„Îmi imaginez că la scurt timp după ce au descoperit fierul, cu mai bine de 6000 de ani în urmă, oamenii de atunci au descoperit și rugina. Și, aproape sigur, unul dintre ei a exclamat, fie și numai în gând, “ce frumos!”, iar apoi s-a folosit de ea ca să-și coloreze existența. Contemporanul nostru, Ali Zarioiu, pune și el la treabă rugina și reușește să creeze o serie de lucrări originale, prin imprimare și/sau pictură. Speculând rafinamentul cromatic al acestei boli a fierului, artistul timișorean transgresează epoci și ne face părtași la descoperirile sale, în expoziția “Eternul prezent”, unde străvechea culoare dă un spectacol ce merită toată atenția”, marturiseste Robert Șerban.
Expoziția va rămâne deschisă până în 28 martie, 2025 și poate fi vizitată de luni până vineri între orele 9:00 -16:00, sâmbata – duminică între orele 15:00 – 19:00, la Galeria Park, Strada George Enescu, Numărul 1, Timișoara.

Expoziția „Graphic Games / Jocuri grafice” a artistului polonez Amadeusz Popek
2025-04-04 10:00 - 2025-04-22 18:00 | Galeria de Arta HELIOS, Piața Victoriei 6, Timisoara, Timis, 300006, Romania
Expoziția „Graphic Games / Jocuri grafice” a artistului polonez Amadeusz Popek
la Galeria de Artă Helios din Timișoara
Timișoara și Lublin, două orașe europene surori, își reafirmă legăturile printr-un eveniment artistic de excepție. Deținătoarea titlului de Capitală Europeană a Culturii în 2023 și viitoarea deținătoare a acestui titlu în 2029 colaborează în cadrul Sezonului Cultural Polonia-România 2024-2025 pentru a aduce în prim-plan arta grafică contemporană.
Expoziția „Graphic Games / Jocuri grafice”, semnată de artistul polonez Amadeusz Popek, va fi găzduită de Galeria de Artă Helios din Timișoara. Vernisajul va avea loc vineri, 4 aprilie, la ora 18:00, iar expoziția va putea fi vizitată până pe 22 aprilie. Evenimentul nu doar că celebrează legăturile culturale dintre România și Polonia, dar subliniază și rolul artei ca punte de dialog între comunități și tradiții europene.
Artistul va susține și un workshop de serigrafie pentru studenții Facultății de Arte și Design din cadrul Universității de Vest, vineri, 4 aprilie, de la ora 11:00 și va explora, cu această ocazie, posibilități de colaborare viitoare între cele două facultăți de arte din cele două orașe.
Expoziția conține un ciclu de lucrări realizate în tehnica serigrafiei din 2014 până în prezent. Lucrările de grafică au dimensiunea de 100×70 cm și au fost imprimate pe hârtie în multe versiuni și culori. Titlul este legat de principala sursă de inspirație pentru crearea acestui ciclu de lucrări, jocurile cunoscute de toată lumea ca „jocuri grafice”, variații grafice ale unor jocuri precum biliard, pinball, packman, labirint, caleidoscop și altele.
Cele mai multe dintre serigrafii au fost deja prezentate în cadrul unor expoziții individuale, dar câteva vor fi prezentate în premieră la Galeriade Artă Helios, de exemplu, lucrările „Kaleidoscope” sau „Pickaxes”. Artistul va expune și lucrări din ciclul „Peisaje intime”, lucrări cu peisaje suprarealiste.
Program de vizitare al expoziției „Jocuri grafice”
Galeria de Artă Helios, Piața Victoriei, nr. 6, Timișoara
4 – 22 aprilie 2025
Marți – Vineri: 10:00 – 18:00
Sâmbătă: 11:00 – 17:00
Despre artist
Amadeusz Popek este profesor universitar și artist vizual recunoscut pe plan internațional, activ în domeniul graficii și serigrafiei. Cadru didactic la Universitatea Maria Curie Skłodowska din Lublin, Popek are un portofoliu impresionant, cu numeroase expoziții individuale și colective în Polonia și în străinătate. Lucrările sale se regăsesc în colecții private și instituționale, reflectând o abordare complexă a graficii contemporane.
În 2013 primește titlul de Doctor în Arte în domeniul artelor vizuale. În 2023, Consiliul Universitar pentru Știință și Calitatea Educației din cadrul Universității de Arte Magdalena Abakanowicz din Poznań i-a acordat doctorului Amadeusz Jan Popek titlul de doctor habilitat în arte, disciplina artistică arte plastice și conservarea operelor de artă.
Eveniment organizat în cadrul Sezonului Cultural Polonia-România 2024-2025. Sezonul Cultural Polonia-România 2024-2025 este organizat de Ministerul Culturii și Patrimoniului Național din Polonia și Institutul Adam Mickiewicz, cu sprijinul Institutului Polonez din București, pentru partea poloneză, și Ministerul Culturii și Institutul Cultural Român, prin reprezentanța sa de la Varșovia, pentru partea română.

Expoziția „Cântecul pământului” Dana Constantin, deschisă la Muzeul de Artă din Cluj-Napoca
2025-04-09 18:00 - 2025-04-27 18:00 | Timis
Vă invităm la expoziția personală de pictură
„CÂNTECUL PĂMÂNTULUI”
a artistei și prof.univ.dr Dana Constantin, în curatoriatul prof.univ.dr. Ruxandra Demetrescu,
joi 9 aprilie, ora 18:00, la Muzeul de Artă Cluj Napoca.

„Expoziția „Cântecul pământului”, deschisă la Muzeul de Artă din Cluj-Napoca, propune publicului cea mai recentă serie de lucrări realizate de Dana Constantin, în care se disting compozițiile de foarte mari dimensiuni, dominând spațiul și forțând limitele tabloului de șevalet, în contrast cu formatul deliberat restrâns din celelalte lucrări, ce figurează fundalul discursului vizual. Ceea ce unește cele două secvențe este elanul experimental, în care artista explorează mijloacele expresive ale picturii în ulei pe pânză, combinându-le cu efectele surprinzătoare ale colajului, aplicat cu rigoare pe suprafața tabloului.
Dana Constantin, profesoară la Facultatea de Arte și Design a Universității de Vest din Timișoara, a urmat pictura între 1983-1988 la Institutul de Arte Plastice „Ion Andreescu” din Cluj-Napoca, unde revine acum cu prima sa expoziție personală din orașul studiilor sale, un prilej fericit de afirmare a deplinei sale maturități și împliniri artistice”.
Ruxandra Demetrescu

Expoziția va putea fi vizitată în perioada: 9 -27 aprilie 2025.

Cerul, Pământul și Cuvântul. O retrospectivă Virginia Baz Baroiu @ Muzeul Național de Artă Timișoara
2025-04-10 18:00 - 2025-07-28 18:00 | Timis
O nouă expoziție temporară la Muzeul Național de Artă Timișoara– „Cerul, Pământul și Cuvântul. O retrospectivă Virginia Baz Baroiu”
𝐌𝐮𝐳𝐞𝐮𝐥 𝐍𝐚ț𝐢𝐨𝐧𝐚𝐥 𝐝𝐞 𝐀𝐫𝐭ă 𝐓𝐢𝐦𝐢ș𝐨𝐚𝐫𝐚 𝐚𝐧𝐮𝐧ță 𝐝𝐞𝐬𝐜𝐡𝐢𝐝𝐞𝐫𝐞𝐚𝐞𝐱𝐩𝐨𝐳𝐢ț𝐢𝐞𝐢 „𝐂𝐞𝐫𝐮𝐥, 𝐏ă𝐦â𝐧𝐭𝐮𝐥 ș𝐢 𝐂𝐮𝐯â𝐧𝐭𝐮𝐥. 𝐎 𝐫𝐞𝐭𝐫𝐨𝐬𝐩𝐞𝐜𝐭𝐢𝐯ă 𝐕𝐢𝐫𝐠𝐢𝐧𝐢𝐚 𝐁𝐚𝐳𝐁𝐚𝐫𝐨𝐢𝐮”, care va putea fi vizitată în 𝐆𝐚𝐥𝐞𝐫𝐢𝐚 𝐈𝐨𝐚𝐜𝐡𝐢𝐦 𝐌𝐢𝐥𝐨𝐢𝐚, î𝐧 𝐩𝐞𝐫𝐢𝐨𝐚𝐝𝐚𝟏𝟎 𝐚𝐩𝐫𝐢𝐥𝐢𝐞 – 𝟐𝟖 𝐢𝐮𝐥𝐢𝐞 𝟐𝟎𝟐𝟓. Această expoziție de amploare aduce în prim-plan opera uneia dintre cele mai longevive artiste din Banat, punând în valoare atât creațiile sale, cât și contribuția sa esențială la viața artistică din România.
𝐕𝐞𝐫𝐧𝐢𝐬𝐚𝐣𝐮𝐥 𝐞𝐱𝐩𝐨𝐳𝐢ț𝐢𝐞𝐢 𝐯𝐚 𝐚𝐯𝐞𝐚 𝐥𝐨𝐜 𝐩𝐞 𝟏𝟎 𝐚𝐩𝐫𝐢𝐥𝐢𝐞 𝟐𝟎𝟐𝟓 𝐥𝐚 𝐨𝐫𝐞𝐥𝐞 𝟏𝟖:𝟎𝟎.
Născută în 1932 la Cernăuți, Virginia Baz Baroiu a studiat pictura la Institutul de Arte Plastice „Nicolae Grigorescu” din București, formându-se sub îndrumarea unor profesori renumiți, precum Corina Lecca, Titina Călugăru, George Löwendal și Adina Paula Moscu, colegă de generație cu artiști precum Georgeta Năpăruș și alții. Și-a făcut debutul în acuarelă în anul 1957, dedicându-se cu exclusivitate acestei tehnici, pe care a abordat-o într-un stil unic și inconfundabil. Este membră a Uniunii Artiștilor Plastici din România din 1958, an în care s-a stabilit în Timișoara.
Aici, artista a devenit o prezență marcantă în peisajul cultural local, atât ca pictoriță, cât și ca profesoară de arte, influențând generații întregi de artiști.
Selecția curatorială din cadrul expoziției propune o incursiune în universul artistic al Virginiei Baz Baroiu, incluzând lucrări din colecții publice și private, precum și din patrimoniul Muzeului Național de Artă Timișoara. „Evenimentul subliniază importanța recuperării și arhivării unei pagini esențiale din istoria recentă a artei românești, evidențiind contribuția artistelor la dezvoltarea artei moderne și contemporane” declară Alexandru Adrian Iovescu, vicepreședinte al Consiliului Județean Timiș.
Cerul, Pământul și Cuvântul. O retrospectivă Virginia Baz Baroiu
„Expoziția este parte a unui demers mai larg de contextualizare a creației artistice feminine din România. O adevărată pagină a istoriei artei recente, creația Virginiei Baz Baroiu transcende stiluri și teme complexe, dinspre figurativul neoclasic cu valențe orientaliste și tușe post impresioniste către realismul socialist, diferite nuanțe ale expresionismului sau suprarealismului, exprimate în contexte compoziționale în care experimentul cromatic stă la baza alcătuirii unui mesaj cu valențe lirice” subliniază Andreea Foanene, curatoarea expoziției. Prin această inițiativă, publicul va avea ocazia să descopere o altă versiune a impactului și semnificației creației feminine într-o Europă aflată în continuă schimbare.
Pe lângă expunerea operelor Virginiei Baz Baroiu, programul expozițional va include evenimente conexe, precum conferințe, tururi ghidate și discuții menite să aducă publicul mai aproape de opera artistei și să faciliteze o mai bună înțelegere a rolului artei feminine în România.
Această expoziție reprezintă o redescoperire culturală și o reafirmare a Muzeului Național de Artă Timișoara ca promotor al artei locale și naționale, contribuind la consolidarea unei punți între trecut și prezent, între artistă și comunitate.
Expoziția este realizată cu sprijinul financiar al Consiliului Județean Timiș.
Vă invităm să descoperiți opera Virginiei Baz Baroiu și să explorați universul său artistic profund și sensibil.

,,​M​ai mult decât tăcere” - ​D​OINA MIHĂILESCU, Palatul Braunstein, Iași
2025-04-13 17:00 - 2025-05-08 18:00 | Timis
Stimați membri UAP Filiala Timișoara,

Vă invităm la vernisajul expoziției personale ,,Mai mult decât tăcere” a artistei DOINA MIHĂILESCU,
duminică, 13 aprilie, ora 17:00, în spațiul expozițional al Palatului Braunstein, str. Cuza Vodă 2, Iași.

Prezintă: prof. univ. dr. Adrian STOLERIU, dr. Alexandru Constantin CHITUȚĂ

INTRĂRI FĂRĂ UȘI.., SORINA STÎNĂ, curatoriată de conf.univ.dr. Gloria Grati
2025-04-16 18:00 - 2025-04-30 18:00 | Galeria de Arta Park, George Enescu 1, Timisoara, Timis, 300022, Romania
„INTRĂRI FĂRĂ UȘI…”
Expoziție personală SORINA STÎNĂ
Galeria PARK, Timișoara
Vernisaj 16 aprilie | 18h
14 aprilie – 31aprilie 2025
,,Dintre artiștii vizuali contemporani, Sorina Stînă se distinge prin manifestări plenare, complexe care explorează, deopotrivă, stările de conștiință și cele legate de subconștient într-un mod care parcurge, prin ,,arderea etapelor”, deopotrivă modernismul, post modernismul, ieșind însă din zonele facile, comune. Ceramica, pictura, instalația, fotografia sau designul vestimentar sunt direcțiile în care spiritul creator al Sorinei Stînă se manifestă.
Absolventă a Facultății de Arte și Design a Universității de Vest din Timișoara și a unui master în design ceramic, Sorina Stînă este o prezență constantă în viața artistică și culturală din țară și străinătate cu expoziții personale, colective și de grup, interne și internaționale, participări la tabere de creație și simpozioane, atât în țară cât și în străinătate, unde obține numeroase premii și distincții.
Conceptul Intrări fără uși… reprezintă o etapă nouă în creația artistei și se materializează printr-o serie de lucrări care reflectă această etapă plină de conținut estetic și structural ca și paradigmă. Starea de inefabil primește, paradoxal, o materialitate intrinsecă prin însăși faptul că recheamă memoria și experiența individuală să creeze spații metafizice, metamorfozate într-un labirint al stărilor emoționale, al gândurilor și trăirilor individuale și individualizate ca și perspectivă. Acest apel la memorie, timp și experiență individuală – ca și loc sacru al cunoașterii generalizate – dezvoltă un loc și un timp anume în viziunea artistei, care își cunoaște nu doar locul, ci și rolul pe care ea este chemată să îl performeze de această dată: și anume, cel de a ,,deconspira” spațiul și timpul creației care se suprapun într-o atemporalitate imediată, pragmatică uneori și îndreptată asupra semenilor mai întotdeauna.
Metafora-simbol al ușilor reprezintă nu doar portaluri către o transcendență seculară, laică sau care include divinul, dar mai ales un demers ce se adresează celui care privește, așa încât noi înșine să putem deveni ,,Uși” sau ,,Ușile” care umplu spațiul sacru al creației cu propriile noastre trăiri, emoții, gânduri, sentimente și experiențe individuale. Demersul, deloc facil ca și mesaj și execuție artistică, transferă memoria individuală, creatoare, într-o memorie colectivă re-asamblată individual, de fiecare dintre noi.
Într-o manieră contemporană extrem de bine articulată, coerentă, unitară, din care nu lipsesc viziunea mistică și misterul, Sorina Stînă reușește să dea vigoare și sens menirii artistului. ”
prof. Ovidiu Justinianu

Prezențe artistice semnificative din atelierele Uniunii Artiștilor Plastici filiala Timișoara
2025-04-29 10:00 - 2025-05-09 18:00 | Galeria de Arta HELIOS, Piața Victoriei 6, Timisoara, Timis, 300006, Romania
Din ateliere – pe simeze. 42 de artiști timișoreni expun în Galeria de Artă Helios
„Prezențe artistice semnificative din atelierele Uniunii Artiștilor Plastici filiala Timișoara”. Așa se intitulează demersul plastic propus de o serie de artiști vizuali timișoreni. Este vorba în exclusivitate despre artiștii vizuali profesioniști, membrii ai Uniunii Artiștilor Plastici filiala Timișoara, care dețin ateliere de creație în colaborare contractuală cu Primaria Municipiului Timișoara.
„În Timișoara, există 31 de ateliere de creație aflate în formă contractuală cu municipalitatea. Aici își desfașoară cercetarea și creația artistică peste 40 de artiști vizuali: pictori, sculptori, graficieni, ceramiști, textiliști, restauratori, designeri, multimedia, care prin operele lor pun în valoare cultura artistică vizuală contemporană a orașului. Dorim ca prin demersul plastic pe care îl propunem în aceste zile să arătăm publicului o mică parte din creația acestor artiști vizuali, care asigură vizibilitatea culturală timișoreană la nivel național și international.” – spune Daniela Constantin, președinta filialei.
Atelierele în care crează artiștii vizuali, sunt în folosința filialei Timișoara a Uniunii Artiștilor Plastici din România de peste 45 de ani, uniunea reprezentând o structură organizatorică cu o vechime de peste 70 de ani. În toți acesti ani de activitate artistică neîntreruptă, membrii filialei, personalitați ale scenei artistice românești în artele vizuale, dar și artiști din țară și străinătate, au expus în Galeria de Artă HELIOS, care se află în folosința U.A.P. Filiala Timișoara din anul 1967.
Deschiderea expoziției „Prezențe artistice semnificative din atelierele U.A.P. filiala Timișoara” are loc în perioada 29 aprilie – 9 mai, 2025 la Galeria de Artă Helios,
Piața Victoriei, numărul 6.
Expoziția poate fi vizitată de marți până vineri între orele 10:00 -18:00 și sâmbăta –
între orele 11:00 și 17:00.

INNER SCENERIES - Dorotea Hîrjoi, Galeria PARK
2025-05-05 18:00 - 2025-05-15 18:00 | Galeria de Arta Park, George Enescu 1, Timisoara, Timis, 300022, Romania
„INNER SCENERIES”
Vă invităm la expoziția personală de pictură „INNER SCENERIES”
a artistei și prof. Dorothea Hirjoi, curatoriată de Conf..univ. dr. Gabriel Kelemen, în data 8 Mai ore 18 pe simeza elegantă și de notorietate a Galeriei PARK Strada George Enescu, Timișoara.
Expoziția oferă privitorului un veritabil excurs oniric sub forma confesiuni tacite, condensate cu măiestrie în magma ploicromiilor abstracte, astfel arealul conceptual al cuprinderilor gravitează gracil, subtil și totodată acaparant seducător pe limesul evanescent dintre concretul plein-air și engramele evervescente ale imaginarului dezinvolt.
Autoarea în excursul său interior evocă și pendulează suav în registrul dihotomic și acaparant al interogațiilor arhetipale, coagulând deopotrivă apolinicul diurn, cu insondabilul abis al labirintului htonian, desigur în cheia elegiacă a abandonului, uitării de sine, văzută ca și prodigioasă policromie lăuntrică.
Traseul astfel configurat punctează doct, printr-un limbaj plastic matur scenografia cameleonică a teatrului interior, creația sa ilustrează călătoria suavă în ectoplasma visului, astfel excursul metafizic urmează sincopat ritmicitatea aproape melodică a coregrafiei seducătoarelor compoziții, ferestre din illo tempore ale sufletului hoinar.
Conf. univ. dr. Gabriel Kelemen
Timișoara
2025

Expoziția NEGRU/ALB 10 iunie, ora 18:00
2025-06-10 18:00 - 2025-06-20 17:00 | Galeria de Arta Park, George Enescu 1, Timisoara, Timis, 300022, Romania
NEGRU / ALB
10-20 iunie 2025
Galeria Park a Uniunii Artiştilor Plastici din Timişoara va găzdui marți, 10 iunie, de la ora 18, vernisajul expoziţiei NEGRU / ALB, ce cuprinde lucrări de sculptură, grafică, pictură și fotografie realizate de artiştii Ovidiu Batista, Virgil Babușcov, Mihai Moroz, Bogdan Nueleanu, Remus Rotaru, Sorin Scurtulescu și Robert Şerban.
În deschiderea expoziției va vorbi scriitorul și universitarul Marcel Tolcea.
NEGRU / ALB poate fi văzută până în 20 iunie 2025, de luni până vieri, în intervalul orar 9 – 16.
Vă așteptăm!

Invitație_vernisajul expoziției ARTHERIUM joi, 3 iulie 2025, ora 18:30
2025-07-03 18:30 - 2025-07-18 17:00 | Galeria de Arta Park, George Enescu 1, Timisoara, Timis, 300022, Romania
Expoziția AITHERIUM
Galeria Park, Timișoara, Strada George Enescu, nr.1
3 iulie 2025, ora 18:30
În data de 3 iulie 2025, la Galeria Park, din Timișoara, va avea loc vernisajul expoziției AITHERIUM. Expoziția poate fii vizitată în perioada 3.07- 18.07.2025.
Reunit sub numele de ' Himerele " grupul artistic, înființat în urmă cu patru ani are în componență artiste ce împărtăsesc concepții și tendințe de lucru comune. Având la început un nucleu de 4 artiste, pe parcurs grupul a acumulat nume noi, astfel încât componența lui este următoarea: Diana Brăescu, Mihaela Laura Boeru, Mihaela Constantin, Anca Maria Ciofîrlă, Andreea Floreanu, Cristina Ionescu- Berechet, Bianca Ioniță, Alexandra Tătaru și Dagmar Oprea.
Pe parcursul acestor ani artistele au desfășurat expoziții perecum: “Diafan”, la Biblioteca Metropolitană “Mihail Sadoveanu”, "Psyche", la Muzeul de Artă "Alexandru Ștefulescu" din Târgu Jiu, " A Diary of a Contemporary Female Artist" la Galeria Palatele Brâncovenești din Mogoșoaia, "Vibes", la Victoria Hub, "In the Mirrors", la Centrul de Cultură Kultur21 și Inter-actions la Centrul de Introspecție Vizuală.
Ecouri ale sinelui invizibil
Într-o lume saturată de informație, dar adesea săracă în simțire , Aitherium propune o reconectare cu dimensiunea subtilă a existenței: acel spațiu eteric unde emoția, proiecția și percepția devin limbaj. Expoziția reunește lucrări ale unor artiste contemporane care explorează granița dintre real și iluzoriu, între forma vizibilă și vibrația invizibilă.
Aitherium este chipul nevăzut al sufletului, materializat prin culoare, gest și vibrație. Este o invitație la contemplare profundă, unde întrebarea nu este „ce reprezintă?” , ci „ce trezește în
mine?”.
Forma invizibilului: între real și iluzie
Expoziția debutează cu lucrări ce transfigurează realul. Aici, percepția devine spațiu de creație, iar imaginația intersectează vizibilul într-un teritoriu fluid. Arta se manifestă ca ecou al sufletului în materie, ca expresie temporară a ceea ce, altfel, s-ar pierde în neantul celor nespuse.
Imaginile eterice, structurile translucide sau tușele în vibrație par să aparțină unui vis: o plutire între lumi, unde logica e suspendată și emoția se exprimă deplin.
Interacțiunea ca transformare: omul ca reflex
În centrul discursului vizual se află ideea de reflecție și metamorfoză. Omul devine ceea ce percepe, absorbind din natură, sunete, gesturi sau energii subtile. Ființa umană este în continuă remodelare, iar celălalt devine oglinda gândurilor și proiecțiilor noastre.
Lucrările adunate aici evidențiază această permeabilitate–între sine și lume, între eu și celălalt. Arta devine un canal nevăzut, fragil, dar puternic, prin care se reconfigurează realitatea.
Energia visului și expansiunea conștiinței
O secțiune importantă a expoziției explorează visul ca motor al percepției și sursă de creație. Visele artistei devin forme energetice, care modelează spațiul și emoția. Cu cât ne lărgim orizonturile interioare ,cu atât putem asimila mai mult din complexitatea lumii.
Pânze, colaje și obiecte care sugerează imagini onirice sau cartografii mentale deschid porți către o realitate extinsă. Artistele provoacă privitorul să se transforme din spectator în explorator senzitiv.
Culoarea ca limbaj al sufletului
În încheiere, expoziția oferă un omagiu sincerității exprimării. Atunci când cuvântul nu mai ajunge, culoarea îl continuă. Când vocea se blochează, vizualul preia comunicarea. Fiecare lucrare devine o mărturie a unei interiorități exprimate, fără filtre, printr-un limbaj personal și profund.
Curatoare: Anca Maria Ciofîrlă și Bianca Ioniță

Invitație Csilla Kudor - Vernisajul expoziției „DATA MUNDI [error 500]”
2025-07-08 18:00 - 2025-07-17 18:00 | Galeria de Arta HELIOS, Piața Victoriei 6, Timisoara, Timis, 300006, Romania
Invitație la vernisajul expoziției
„DATA MUNDI [error 500]”
Dragi prieteni ai artei,
Am deosebita plăcere de a vă invita la vernisajul expoziției mele „DATA MUNDI [error 500]”, care va avea loc miercuri, 9 iulie 2025, ora 18:00, la Galeria de Artă Helios din Timișoara (Piața Victoriei nr. 6).
Expoziția va fi deschisă publicului în perioada 8–18 iulie 2025 și va reuni lucrări recente de pictură în ulei, parte dintr-o serie ce reflectă o critică subtilă a societății digitale, în care pierderea contactului cu natura și identitatea umană se împletește cu estetica absurdului.
La vernisaj vor lua cuvântul dl. conf. univ. dr. Gabriel Kelemen și subsemnata. Va fi un moment de dialog, reflecție și (re)conectare prin artă.
Curator: prof. univ. dr. Daniela Constantin
Expoziția e organizată cu sprijinul domnului Péter Tamás, Consul Onorific al Ungariei la Timișoara.
Sunt Csilla Kudor, artistă născută în Timișoara și stabilită în Bremen, Germania. După o formare tehnică în domeniul ingineriei și informaticii, mi-am urmat chemarea artistică la Academia de Arte din Düsseldorf, sub îndrumarea maestrului Markus Lüpertz.
Activitatea mea se împarte între pictura în ulei și sculptura în bronz, lucrări în care explorez teme legate de memorie, identitate și spațiu.
Deși trăiesc de mulți ani în Germania, Timișoara rămâne locul unde inima mea revine mereu, iar această expoziție este pentru mine o reîntoarcere emoțională și creativă în orașul natal.
Vă aștept cu drag să ne revedem sau să ne cunoaștem și să împărtășim acest moment artistic!
Cu prietenie,
Csilla Kudor
csillakudor.de
contact@csillakudor.de
